jkorsvik/nowiki_second_scrape_merged huggingface dataset:
Malloderma

Malloderma er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange trebukker, svarte med lyse (hvite eller lysblå) tegninger. Slekten kjennes særlig på at dekkvingene er tett kledt med lange hår. Antennene er tynne og litt lengre enn kroppen. Pronotum har rundede sider uten tenner.


== Levevis ==
Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.


== Utbredelse ==
Slekten er utbredt i Sørøst-Asia (Bhutan, det sørlige Kina, Laos og Vietnam).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Saperdini Mulsant, 1839
Slekten Malloderma Lacordaire, 1872
Malloderma kuegleri Holzschuh, 2010
Malloderma pascoei Lacordaire, 1872
Malloderma pulchra (Pic, 1926)


== Kilder ==
Katalog med utbredelsesdata
Liste over slektene


== Eksterne lenker ==
(en) Malloderma i Encyclopedia of Life 
(en) Malloderma i Global Biodiversity Information Facility 
(en) Kategori:Malloderma – bilder, video eller lyd på Wikimedia Commons 
Malloderma – detaljert informasjon på Wikispecies 
(en) Saperdini – kategori av bilder, video eller lyd på Commons
Hofsøya

Hofsøya ligger lengst sør på Senja. Det er en av flere små bygder på halvøya Stonglandet. Stonglandet ligger i Senja kommune i Troms og Finnmark og er forbundet med resten av øya gjennom Stonglandseidet. Andre bygder som ligger på Stonglandet er Valvåg, Lekangsund og Stangnes som ligger på øst- og sørsiden, mens Hofsøy ligger i vest.
På Hofsøya er det flere minneområder med gravhauger og hustufter. På 1970-tallet ble det under en utgraving avdekket et langhus fra jernalderen her.


== Hofsøyfjellet ==
På Stonglandet ligger det et fjell som heter Stangnesfjellet, men det blir ofte bare kalt «Hofsøyfjellet». Fjellet er 301 moh. Det er et fjell med lett vanskelighetsgrad og turen opp er ca. 5 km lang og tar rundt fire timer.


== Hofsøy bygdemuseum ==
Hofsøya har et folkemuseum kalt «Hofsøy Bygdemuseum». Hensikten med dette museet er å formidle, dokumentere og vise frem tradisjoner og levemåter ute ved kysten. Det viser også fiskerbondenes levekår hvor man måtte kombinere inntekter fra fiske med jordbruk og husdyr. Museet består av flere hus, to bolighus, et fjøs, et uthus, en jordkjeller, en sommerfjøs, kvern og et naust. En av bygningene er kalt «Heimerstua» og er innredet med interiør fra begynnelsen av 1900-tallet. «Borterstua» har en skolestue og inneholder utstillinger om livet på gården. I det store naustet kan man se flere ulike båttyper og mange forskjellige fiskeredskaper. I «uthuset» er det utstilt handkverner, dreiebenker og andre redskaper som tidligere har vært i bruk. I sommerfjøset pleide det før å være ulike husdyr om sommeren, som for eksempel kyr.


== Dronningruta ==
Mellom Hofsøy og Stangnes går det ei turløype kalt «dronningruta». Ruta ligger langs fjæra og man støter på flere hvite skjellstrender på veien. Årsaken til at turløypa kalles «dronningruta», er at dronning Sonja gikk fra Hofsøy til Stangnes for noen år siden. Det er «Din tur», som i samarbeid med flere turistfiskeanlegg, har merket opp turstier rundt om på Sør-Senja.


== Kilder ==
http://www.lokalavisa.no/artikkel.php?aid=55670
Simona Pop

Simona Pop (født 25. desember 1988) er en rumensk fekter som konkurrerer i kårde.
Hun representerte Romania under Sommer-OL 2016 i Rio de Janeiro, der hun tok gull i lagkonkurransen.


== Referanser ==


== Eksterne lenker ==
(en) Simona Pop – Olympedia 
(en) Simona Pop – Sports-Reference (OL-resultater – arkivert) 
(en) Simona Pop – FIE
Eumecocera

Eumecocera er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, vanligvis mørke trebukker. Antennene er tynne og litt lengre enn kroppen. Pronotum er sylindrisk uten tenner på sidene. Dekkvingene er lange og parallellsidige.


== Levevis ==
Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.


== Utbredelse ==
Slekten er utbredt i Øst-Asia (Øst-Sibir, Mongolia, det nordlige Kina, Korea og Japan).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Saperdini Mulsant, 1839
Slekten Eumecocera Solsky, 1871
Eumecocera anomala (Bates, 1884)
Eumecocera argyrosticta (Bates, 1884)
Eumecocera callosicollis Breuning, 1943
Eumecocera gleneoides (Gressitt, 1935)
Eumecocera impustulata (Motschulsky, 1860)
Eumecocera lineata (Gressitt, 1951)
Eumecocera minamii Makihara, 1984
Eumecocera trivittata (Breuning, 1947)
Eumecocera unicolor (Kano, 1933)


== Kilder ==
Katalog med utbredelsesdata
Liste over slektene


== Eksterne lenker ==
(en) Eumecocera i Encyclopedia of Life 
(en) Eumecocera i Global Biodiversity Information Facility 
(en) Eumecocera hos NCBI 
Eumecocera – detaljert informasjon på Wikispecies 
(en) Saperdini – kategori av bilder, video eller lyd på Commons
Hao Jialu

Hao Jialu (født 20. august 1987) er en kinesisk fekter som konkurrerer i kårde.
Hun representerte Kina under Sommer-OL 2016 i Rio de Janeiro, der hun tok sølv i lagkonkurransen.


== Referanser ==


== Eksterne lenker ==
(en) Hao Jialu – Olympedia 
(en) Hao Jialu – Sports-Reference (OL-resultater – arkivert) 
(en) Hao Jialu – FIE
Olga Kotsjneva

Olga Aleksandrovna Kotsjneva, russisk Ольга Александровна Кочнева (født 29. juni 1988) er en russisk fekter som konkurrerer i kårde.
Hun representerte Russland under Sommer-OL 2016 i Rio de Janeiro, der hun tok bronse i lagkonkurransen.


== Referanser ==


== Eksterne lenker ==
(en) Olga Kochneva – Olympics.com 
(en) Olga Kochneva – Olympic.org 
(en) Olga Kochneva – Olympedia 
(en) Olga Kochneva – Sports-Reference (OL-resultater – arkivert) 
(en) Olga Kochneva – FIE
Jana Jegorjan

Jana Karapetovna Jegorjan, russisk Яна Карапетовна Егорян (født 20. desember 1993) er en russisk fekter som konkurrerer i sabel.
Hun representerte Russland under Sommer-OL 2016 i Rio de Janeiro, der hun tok bronse i lagkonkurransen og individuelt.


== Referanser ==


== Eksterne lenker ==
(en) Jana Jegorjan – Olympics.com 
(en) Jana Jegorjan – Olympic.org 
(en) Jana Jegorjan – Olympedia 
(en) Jana Jegorjan – Sports-Reference (OL-resultater – arkivert) 
(en) Jana Jegorjan – FIE 
(en) Jana Jegorjan – TheSports.org
Trehørningen (Troms)

Trehørningen er et fjell i Tromsø kommune i Troms og Finnmark. Det ligger på vestsida av Kvaløya, på halvøya mellom Kattfjorden i sør og Ersfjorden i nord. Fjellet har en høyde på 868 meter over havet.
Fra Trehørningen er det utsikt over havet og blant annet flere fjell som Skittentinden, Middagstinden og Blåskredtinden. Fjellet har en høy stigning, og er ikke et av de mest tilgjengelige fjellene på Kvaløya. For å komme seg opp fra Ersfjordsiden må man først transporteres av båt. Det er også mulig å komme seg opp fra Kattfjordsiden, men det er ikke en rute som anbefales. Den letteste måten og gå opp på fjellet er ved å gå langs nordøstryggen av fjellet fra Ersfjordsiden, ryggen er relativt lett å gå opp. Fjellet kan noen ganger virke uoverkommelig når man kommer mer over mot østsiden av fjellet, men det er helt greit og gå der. Det er lurt å unngå de store svaene i fjellet som ligger mot østsiden. Trehørningen er et fjell som egner seg godt for de som er på jakt etter en dagstur. På toppen av Trehørningen er det en stor varde.


== Referanser ==
Jekaterina Djatsjenko

Jekaterina Vladimirovna Djatsjenko, russisk Екатерина Владимировна Дьяченко (født 31. august 1987) er en russisk fekter som konkurrerer i sabel.
Hun representerte Russland under Sommer-OL 2016 i Rio de Janeiro, der hun tok bronse i lagkonkurransen.


== Referanser ==


== Eksterne lenker ==
(en) Jekaterina Djatsjenko – Olympics.com 
(en) Jekaterina Djatsjenko – Olympic.org 
(en) Jekaterina Djatsjenko – Olympedia 
(en) Jekaterina Djatsjenko – Sports-Reference (OL-resultater – arkivert) 
(en) Jekaterina Djatsjenko – FIE
Nordström & Thulins hus

Nordström & Thulins hus er en bygning i Phoebus-kvartalet på Skeppsbron 34 i Stockholm.
Huset ble oppført i 1790, det er bygd av naturstein og murstein med bjelkelag i tre. Bygningen er 4 ½ etasjer høy med en loftsetasje, hvor sokkeletasjen utgjør 1 ½ etasje med en halvetasje til kjellernivået, bredden tilsvarer seks vindusakser. På taket finnes tre midtstilte arker. Karakteristisk for husets skeppsbrofasade er de to høye inngangsportene til høyre og venstre for midtaksen. Sokkeletasjens fasade er kledd med rød sandstein, fasaden forøvrig er pusset i en varmhvit farge. 
Huset Skeppsbron 34 var fra 1827 eid av grosseren Abraham Rydberg. Han var kjent for stiftelsen og donasjoner til Abraham Rydbergs stiftelse för danande av skickliga sjömän. Navnet er også kjent fra det historiske Hotell Rydberg. Fra 1892 hadde firmaet Nordström & Thulin sine lokaler i bygningen. Nordström & Thulins hus på Skeppsbron har kulturhistorisk verdi som tilsvarer kravene for byggnadsminne.


== Referanser ==


== Eksterne lenker ==
(en) Skeppsbron 34 – kategori av bilder, video eller lyd på Commons

(sv) Stockholmskällan har multimedia som gjelder Nordström & Thulins hus
Penthea

Penthea er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, kraftige, spraglete trebukker. De er gjerne livlig farget i grått, hvitt, svart, gult og rødt. Antennene er kortere enn kroppen.


== Levevis ==
Disse billene har larver som lever i død ved.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Penthea Pascoe, 1863
Underslekten Melanopenthea Pascoe, 1875
Penthea melanosticta Pascoe, 1875
Penthea obscuroides Breuning & Heyrovsky, 1964
Penthea pardalina Breuning, 1942
Underslekten Penthea (i snever forstand)
Penthea costata Pascoe, 1863
Penthea intricata Pascoe, 1864
Penthea lichenosus McKeown, 1942
Penthea macularia Pascoe, 1867
Penthea mastersi Blackburn, 1897
Penthea pardalis (Newman, 1842)
Penthea saga (Pascoe, 1865)
Penthea solida Pascoe, 1863
Penthea tigrina Blackburn, 1901
Penthea vermicularis (Donovan, 1805)
usikker plassering
Penthea obscura Breuning, 1961


== Kilder ==
Liste over slektene
Katalog over gruppen


== Eksterne lenker ==
Bilder av artene Arkivert 18. september 2016 hos Wayback Machine.
(en) Penthea i Encyclopedia of Life 
(en) Penthea i Global Biodiversity Information Facility 
(en) Penthea hos NCBI 
(en) Kategori:Penthea – bilder, video eller lyd på Wikimedia Commons 
(en) Pteropliini – kategori av bilder, video eller lyd på Commons
Tuzsjøen

Tuzsjøen (tyrkisk Tuz Gölü, «saltsjøen») er den nest største innsjøen i Tyrkia. I antikken ble den kalt Tatta Lacus.
Innsjøen ligger i et endorheisk bekken. Vannet er ekstremt salt, og om sommeren tørker innsjøen nesten helt inn. To elver renner ut i innsjøen, og ved utløpene er det sumper med brakkvann. Tuzsjøen er omgitt av dyrket mark, unntatt i sør og sørvest der det er saltsteppe, som periodisk oversvømmes. Det drives saltproduksjon langs breddene.Den største kolonien med rosenflamingoer i Tyrkia hekker på en øygruppe sør i Tuzsjøen. Andre hekkefugler i området ved innsjøen er hvitpelikan, rødfalk, enghauk, steppehauk, keiserørn, steppeørn, stortrappe, dvergtrappe, ørkenlo og armenermåke. En regner med at 35 000–80 000 individer av vannfugler passerer i trekktidene og at 20 000–60 000 individer overvintrer. Blant vintergjestene er tundragås, grågås og rødhalsgås.


== Referanser ==
Hans Luthers første regjering

Hans Luthers første regjering var en flertallsregjering i Tyskland fra 16. januar 1925 til 5. desember 1925, under Weimarrepublikken.  
Luther klarte etter flere ukers koalisjonsforhandlinger å samle et flertall for regjeringen, som da avløste Wilhelm Marx' andre regjering. Regjeringen Luther førte forhandlingene om Lucarnotraktaten. Da avtalen var underskrevet, gikk DNVP-ministrene av i protest. Regjeringen hadde da ikke lengre flertall bak seg i Riksdagen, og måtte gå av. 
Hans Luther dannet deretter sin andre regjering, som var basert på et mindretall i Riksdagen. 


== Referanser ==
Brasil under Paralympiske sommerleker 1984

Brasil deltok under Paralympiske sommerleker 1984 i Stoke Mandeville/New York. Dette var fjerde gang landet deltok under sommerlekene.


== Medaljer ==


== Referanser ==


== Se også ==
Brasil under Sommer-OL 1984
Forlagssentralen

Forlagssentralen ANS er et selskap som leverer logistikk- og rapporteringstjenester til den norske bokbransjen. Selskapet holder til på Langhus i Ski kommune, og eies av forlagene Gyldendal og Aschehoug med én halvpart hver.Forlagssentralen står for lagring og utsending av bøker fra forlag til bokhandler og private kunder, og forvalter bestillinger og oppgjør mellom forlag og bokhandler. Forlagssentralen utfører tjenester for flere enn de to eierforlagene. Den største konkurrenten er Sentraldistribusjon, som eies av Cappelen Damm.


== Historie ==
A/S Bokcentralen var den første distribusjonssentralen for bøker i Norge, dannet i 1922 av bokhandlere og forlag. Dette var en felles ekspedisjonssentral som samordnet bestillinger og utsendinger av bøker. I 1964 ble Forlagsentralen ANS dannet av Gyldendal og Aschehoug som en felles ekspedisjonssentral for disse to forlaga, og i 1973 gikk A/S Bokcentralen inn som en del av denne virksomheten. 


== Referanser ==


== Eksterne lenker ==
Offisielt nettsted
Brasil under Paralympiske sommerleker 1988

Brasil deltok under Paralympiske sommerleker 1988 i Seoul. Dette var femte gang landet deltok under sommerlekene.


== Medaljer ==


== Referanser ==


== Se også ==
Brasil under Sommer-OL 1988
Amanda Dybendal

Amanda Dybendal (født 2.oktober 1987 er en norsk funksjonshemmet skytter, som konkurrerer i klassen SH1, som er for utøvere som ikke trenger å støtte våpenet. Hun har representert Aasa Miniatyrskytterlag, men representerer i dag Storfjorden Sportsskytterlag.


== Bakgrunn ==
Dybendal ble født med ryggmargsbrokk (spina bifida), som gjør at hun har redusert funksjon fra hoftene og ned. Hun begynte å konkurrere i skyting i 2003.


== Idrettskarriere ==
Hun deltok i sitt første VM i 2006, der hun kom på 50.-plass i 10 meter luftrifle liggende i klassen R3. Ved Para-VM i skyting 2010 kom hun på 45.-plass i samme øvelse. 
I Para-EM i skyting 2013 deltok hun kun i 10 meter luftrifle liggende, og kom på 12.-plass. Året etter deltok hun i Para-VM i skyting 2014, og på 10 meter liggende kom hun på 4.-plass med 166,0 poeng. Hun deltok også på 50 meter fririfle liggende, der hun kom på 17.-plass.
Hun fikk en 9.-plass i 10 meter luftrifle liggende som beste resultat i World Cup 2015.
Hun deltok i Paralympiske sommerleker 2016 i Rio de Janeiro på 10 meter luftrifle liggende i klassen R3 mix fikk hun 30. beste resultat i kvalifiseringen, og gikk ikke til finalen. Hun scoret her 626,5 poeng. Hun konkurrerer også i 50 meter liggende i klassen R6 mix.


== Referanser ==


== Eksterne lenker ==
Rio 2016 - Amanda Dybendal Arkivert 22. september 2016 hos Wayback Machine.
Profil hos paralympic.org
Profil hos SH-landslaget rifle
Konsulrett

Konsulrett er en norsk særdomstol som trer i virksomhet når det skal gjennomføres bevisopptak i utlandet, dersom det er adgang til det overfor den fremmede staten. Konsulretten styres av utsendt utenrikstjenestemann og norsk honorær representant som er gitt myndighet.Konsulrettene er hjemlet i domstolloven.


== Se også ==
Konsularjurisdiksjon


== Referanser ==
Hydrobygget

Hydrobygget er et høyhus i Bygdøy allé 2, Oslo. Bygget er på 14 etasjer og oppført 1960 ved arkitekt Erling Viksjø.Dette var Norsk Hydros administrasjonsbygg, før det senere ble hovedkvarter for Yara. Nå er bygget eiet av Norsk Hydros Pensjonskasse som leier det ut, bl.a til Advokatfirmaet Arntzen de Besche, Norad og Advokatfirmaet Haavind.


== Historie og utforming ==

Bygningen og den tilgrensende parken, kjent som Hydroparken, ble bygget og anlagt da Norsk Hydro bygget sitt hovedkontor i Bygdøy allé 2 i 1960. Norsk Hydro kjøpte tomten i 1955. Før dette lå Mogens Thorsens stiftelse på tomten, med en bygning nær krysset Drammensveien / Bygdøy allé.
Bygningen og parken er i funksjonalistisk stil. Viksjø knyttet til seg landskapsarkitektene Grindaker og Gabrielsen som utformet parken.
Hydro flyttet etterhvert sitt hovedkontor til Vækerø, og bygningen ble så brukt av kunstgjødselsavdelingen i Hydro. Denne ble i 2004 fisjonert ut av Hydro og kjent som Yara International. Bygget er i dag eid av Norsk Hydros Pensjonskasse, som leier det ut. Denne eier og drifter også Hydroparken, men denne er offentlig tilgjengelig.


== Referanser ==


== Litteratur ==

Bruun, Ole Daniel (1999). Arkitektur i Oslo. Oslo: Kunnskapsforlaget. ISBN 82-573-0948-6. 


== Eksterne lenker ==
(en) Bygdøy allé 2, Oslo – kategori av bilder, video eller lyd på Commons
«Hydrobygget». Kulturminnesøk. Riksantikvaren – Direktoratet for kulturminneforvaltning. 
Digital museum - Oslo. Bygdøy Allé - Hydrobygget - Solli plass
Oslobilder.no - Hydrobygget
Storelva skole

Storelva skole er en grunnskole i Nedre Storvollen 5 på Kvaløya i Tromsø. Skolen i overkant av 400 elever og 55 ansatte fra 1. til 10. klasse. Den sto ferdig i 1997, og er siden utvidet i to omganger med utbygging av en ungdomsskoledel og deretter en utbygging av barneskolen. I 2011 ble skolen en universitetsskole ved Universitetet i Tromsø. Skolen har en skolesfritidsordning med om lag 140 barn.


== Referanser ==


== Eksterne lenker ==
 (no) Offisielt nettsted
Brasil under Paralympiske sommerleker 1992

Brasil deltok i de Paralympiske sommerleker 1992 i Barcelona. Dette var 6. gang landet deltok i sommerlekene.


== Medaljer ==


== Referanser ==


== Se også ==
Brasil under Sommer-OL 1992
Simen Bolkan Nordli

Simen Bolkan Nordli (født 25. desember 1999 i Elverum) er en norsk fotballspiller som spiller for den danske klubben Randers.


== Karriere ==
Han er sønn av tidligere fotballspiller Leif Nordli som har spilt for blant annet Hamarkameratene og Rosenborg. Han debuterte på hjemmebane mot Hønefoss den 12. juni 2016, og skåret sitt første mål mot Brumunddal den 11. september samme år, også det på hjemmebane.


=== Landslaget ===
Han debuterte på Norges G18-landslag i fotball 8. november 2017 der Norge vant 4-0 over Finland. Bolkan Nordli kom inn i det 58. og skåret 1-0-målet seks minutter senere. Han hadde målgivende pasninger på de tre andre målene.Han ble tatt ut i Norges tropp til U19-EM 2018 i  Finland.Den 7. juni 2019 fikk han sin første U21-landskamp for Norge U21 mot Sverige.


== Referanser ==


== Eksterne lenker ==
(en) Simen Bolkan Nordli – Transfermarkt 
(no) Simen Bolkan Nordli – Norges Fotballforbund 
(en) Simen Bolkan Nordli – FBref
Common Desktop Environment

Common Desktop Environment (CDE) er et skrivebordsmiljø for Unix, OpenVMS og Unix-lignende operativsystemer. CDE er basert på det grafiske brukergrensesnittet og widgetverktøyet Motif. Det var tidligere en del av UNIX98 Workstation Product Standard, og var lenge det klassiske skrivebordsmiljøet for Unix arbeidsstasjoner.
CDE ble lansert i juni 1993 som proprietær programvare under en kommersiell programvarelisens, av IT-selskapene Hewlett-Packard, IBM, Sun Microsystems og Unix System Laboratories. Som proprietært produkt ble CDE tatt i bruk av Unix-avartene HP-UX (fra versjon 10.10), AIX (fra versjon 4.2), Solaris (fra versjon 2.3), IRIX (en kort tid), Digital UNIX, Tru64 UNIX, UnixWare (fra versjon 2.02) og UXP/DS (fra versjon V20L10). Sommeren 1997 ble CDE også tilgjengelig for Linuxdistribusjonen Red Hat Linux 4.2., i form av to uavhengige kommersielle produkter fra henholdsvis TriTeal Corp. og Xi Graphics Inc.
Den 15. mai 2000 ble widgetverktøyet Motif lansert av Open Group under navnet Open Motif med en mer liberal lisens, men det var fortsatt ikke fri og åpen programvare. Den 6. august 2012 ble CDE lansert under den frie programvarelisensen GNU Lesser General Public License versjon 2.0, og kildekoden ble lagt ut på SourceForge.
Like etter at CDE ble fri og åpen programvare, ble en live CD lansert med Linuxdistribusjonen Debian 6 «Squeeze». Den hadde CDE 2.2.0c forhåndsinstallert, og ble kalt CDEbian. Den Debian-baserte distribusjonen SparkyLinux tilbyr CDE som alternativt skrivebordsmiljø.
CDE har blitt portert til Linux og derivater av Berkeley Software Distribution (BSD).


== Referanser ==


== Eksterne lenker ==
CDE - Common Desktop Environment på SourceForge.net
Abigael Heber Magnussøn

Abigael Heber Magnussøn (født 30. mai 1884 i Skiptvedt, død 30. juni 1968 i Oslo) var en norsk skuespiller.
Hun var datter av sogneprest Andreas Emil Hansen og Anna Judith Sørensen. Hun giftet seg 15. august 1912 med skuespiller Sigurd Konrad Magnussøn.Hun ble student i 1904. Sesongen 1909-1910 var hun elev ved Nationaltheatret. Da hun var ferdig med skuespillerutdannelsen var hun først ved Den Nationale Scene i Bergen fra 1911 til 1912, så ved Tivoli Teater i Kristiania fra 1912 til 1913. Hun var tilbake på Nationaltheatret fra 1915 til 1919, og ved Intimteateret fra 1921 til 1922. Etter å ha spilt på Chat Noir fra 1922 til 1924 flyttet hun til Trondheim og var ved Trondhjems Nationale Scene fra 1924 til 1925. Deretter var hun engasjert ved flere teatre.Abigael Magnussøn medvirket også i to filmer.


== Filmografi ==
1937: Fant
1938: Lenkene brytes


== Referanser ==


== Eksterne lenker ==
(en) Abigael Heber Magnussøn på Internet Movie Database 
(no) Abigael Heber Magnussøn hos Nationaltheatret 
(no) Abigael Heber Magnussøn hos Nationaltheatret 
(no) Abigael Heber Magnussøn hos Sceneweb
Sigurd Konrad Magnussøn

Sigurd Konrad Magnussøn (født 14. desember 1889 i Skien, død 12. november 1961) var en norsk skuespiller, teaterinstruktør og teatersjef.
Han giftet seg 14. august 1912 med skuespiller Abigael Heber.Han var elev ved Fahlstrøms Theater fra 1906 til 1907. Fra 1908 til 1911 og fra 1912 til 1920 var han skuespiller ved Nationaltheatret. Deretter var han ved Den Nationale Scene i Bergen fra 1921 til 1922. Han begynte som teatersjef for sitt eget teater, Intimteatret i Kristiania, fra 1921 til 1922. I perioden 1922-1931 var han ansatt på Chat Noir, Trondhjems Nationale Scene, Casino Teater og Det Nye Teater. Fra 1931 til 1935 var han ved Det norske teatret. Hans siste teater ble Nationaltheatret. Der var han ansatt fra 1936 til teatret ble stengt av de tyske okkupasjonsmyndighetene i 1942, og da teatret ble gjenåpnet i 1945 vendte han tilbake til Nationaltheatret.
Sigurd Magnussøn medvirket også i en rekke norske filmer. Både han og ektefellen Abigael medvirket i storfilmen Fant, som hadde premiere i 1937.


== Filmografi ==
1935: Samhold må til
1937: Fant
1939: Gryr i Norden
1939: Gjest Baardsen
1940: Tørres Snørtevold
1941: Gullfjellet
1941: Kjærlighet og vennskap
1942: Trysil-Knut
1946: Vi vil leve
1946: Englandsfarere
1947: Sankt Hans fest
1951: Storfolk og småfolk
1952: Andrine og Kjell
1952: Trine!
1953: Flukt fra paradiset
1954: I moralens navn
1954: Portrettet


== Referanser ==